Trollmannen fra Oz (film)

***Trollmannen fra Oz*** (engelsk originaltittel: ***The Wizard of Oz***) er en amerikansk musikal og eventyrfilm fra 1939 basert på barnebøkene om *[[Trollmannen fra Oz]]* av Lyman Frank Baum. Filmen ble regissert av Victor Fleming, etter at fire andre trakk seg underveis, og produsert av Mervyn LeRoy og Metro-Goldwyn-Mayer (MGM). 

På tross av begrenset kommersiell suksess, ble dette gjennombruddsfilmen for Judy Garland, som fikk en spesial-Oscar for innsatsen. Komponist Harold Arlen og tekstforfatter E.Y. Harburg mottok også en Oscar for «Over the Rainbow» som beste originalsang. Filmen oppnådde økt popularitet gjennom TV-visninger fra 1960-tallet, og er i ettertid blitt stående som en klassiker innenfor sjangeren. Den er fortsatt kanskje USAs mest berømte barnefilm og et verk som ofte siteres i amerikansk populærkultur, slik som i Elton Johns ballade *Goodbye Yellow Brick Road*, dvs. veien av gule murstein som fører Dorothy til Oz. I oppfølgeren fra 2024, *Wicked*, dukker Dorothy opp i en cameo. 

## Handling
Hovedpersonen er Dorothy Gale (spilt av Judy Garland) som bor på en gård i Kansas i USA sammen med tante Em, onkel Henry og hunden Toto. Dorothy drømmer om en bedre tilværelse, og etter å ha blitt slått bevisstløs i en tornado, drømmer hun at Toto, gården og hun selv fraktes i det magiske fantasilandet Oz. Der får hun råd om å finne trollmannen fra Oz (spilt av Frank Morgan) som kan hjelpe henne å komme hjem til Kansas igjen. 

Hun trenger bare å følge *the yellow brick road*, veien av gule murstein som fører til Oz. Underveis får hun følge av en tømmerhogger av blikk (Jack Haley), en feig løve (Bert Lahr) og et fugleskremsel (Ray Bolger). Den onde heksen fra vest (*the Wicked Witch of the West*, Margaret Hamilton) forsøker å stoppe Dorothy og følget.

Scenene i rammefortellinga, i «virkeligheten» i Kansas, ble tatt opp i svart-hvitt og tonet i sepia-brunt, mens scenene i fantasilandet Oz var innspilt i farger.

## Mottakelse
I begynnelsen ble filmen ikke regnet som noen kommersiell suksess, sett i forhold til de store kostnadene. Men filmmusikken ble populær, og sangen *Over the Rainbow* fikk Oscar som beste originalsang. Filmen fikk flere Oscar-nominasjoner, blant annet for beste film. 

Fra 1959 til 1991 ble filmen vist årlig på TV i USA. På grunn av denne tradisjonen har *Trollmannen fra Oz* blitt en av de mest berømte filmene gjennom alle tider. På *[[Internet Movie Database]]* i 2009 er den listet som nummer 124 av topp 250 filmer gjennom tidene.

Dorothys replikk «*Toto, I've got a feeling we're not in Kansas anymore*.» («Toto, jeg har en følelse av at vi ikke er i Kansas lenger.»), ble i 2005 kåret til en av de ti beste replikkene i amerikansk filmhistorie, i kåringen *[[AFI's 100 Years…100 Movie Quotes]]*. To andre replikker fra filmen kom også med på listen over de 100 beste: «*There's no place like home.*» («Det er ikke noe sted som hjemme.») og «*I'll get you, my pretty, and your little dog too!*» («Jeg skal nok få tak i deg, vesla! Og hunden din også!»). Det amerikanske filminstituttet (AFI) har også kåret filmen til tidenes 3. beste filmmusikal fra USA.

### Hollywoods viktigste rekvisitt
Dorothys magiske sko - alt som skal til for å fraktes hjem til Kansas, er å slå hælene sammen tre ganger og si «*no place is like home*» - var i Baums bok sølvfarget; men i filmen er de røde, trolig som kontrast til den gule veien. I oppfølgeren *Wicked* er skoene imidlertid sølvfarget som i boken. Filmen fra 1939 har nemlig opphavsrett til de ikoniske røde skoene.

Det ble fremstilt flere par sko til innspillingen, fire er bevart. Ett par er utstilt på Oscar-museet i Los Angeles, et annet på Smithsonian-museet i Washington DC. Et tredje par ble stjålet fra Judy Garland-museet i Minnesota i 2005, men gjenfunnet av FBI i 2018. Tyven lå på det siste og slapp fengsel, men forklarte at han hadde trodd at rubinene var ekte. Da han skjønte at de bare var paljetter, kvittet han seg med skoene, som anses som del av Minnesotas kulturelle arv, slik at Minnesotas guvernør Tim Walz kunne skyte inn $ 100&nbsp;000 til hjemkjøp; ifølge auksjonshuset er skoene «den viktigste rekvisitten i Hollywoods historie». De ble solgt for $ 28 millioner.

Fil:Judy Garland in The Wizard of Oz trailer 4.jpg|Judy Garland som Dorothy Gale.
Fil:The Wizard of Oz Haley Bolger Garland Lahr 1939.jpg|Blikkmannen, fugleskremselet, Dorothy og den feige løven.
Fil:The Wizard of Oz Margaret Hamilton Judy Garland 1939.jpg|Margaret Hamilton som Den onde heksen fra vest og Judy Garland.

## Sanger
Musikken og sangtekstene til filmen ble skrevet av Harold Arlen og E. Y. Harburg.
#*[[Over the Rainbow]]* – Judy Garland
#Scener fra lilleputtlandet Munchkinland
## *Come Out Come Out* – Lorraine Bridges og The Munchkins
## *It Really was no Miracle* – Judy Garland, Billy Bletcher go The Munchkins
## *We Thank You Very Sweetly* – Frank Cucksey, Joseph Koziel go Billie Burke
## *[[Ding-Dong! The Witch Is Dead]]* – The Munchkins
## *As Mayor of the Munchkin City* – Billy Bletcher, Pinto Colveg og JD Jewkes
## *As Coroner I Must Aver* – Meinhardt Raabe, Billy Bletcher
## *Ding-Dong! The Witch Is Dead* (reprise) – The Munchkins
## *The Lullaby League* – Lorraine Bridges, Betty Rome og Carol Tevis
## *The Lollipop Guild* – Jerry Maren, Billy Bletcher og Pinto Colvig
## *We Welcome you to Munchkinland* – The Munchkins
#*Follow the Yellow Brick Road* / *You're Off to see the Wizard*– Judy Garland og The Munchkins
#*If I Only Had a Brain* – Ray Bolger & Judy Garland
#*[[We're Off to See the Wizard]]* – Judy Garland og Ray Bolger
#*If I Only Had a Heart* – Jack Haley & Adriana Caselotti
#*We're Off to See the Wizard* (reprise 1) – Judy Garland, Ray Bolger og Jack Haley
#*If I Only Had the Nerve* – Bert Lahr, Jack Haley, Ray Bolger & Judy Garland
#*We're Off to See the Wizard* (reprise 2) – Judy Garland, Ray Bolger, Jack Haley og Bert Lahr 
#*Optimistic Voices* – MGMs studiokor
#*The Merry Old Land of Oz* – Frank Morgan, Judy Garland, Ray Bolger, Jack Haley, Bert Lahr
#*If I Were the King of the Forest* – Bert Lahr, Judy Garland, Ray Bolger, Jack Haley

## Se også
* *[[Over the Rainbow]]*
* *[[Ding Dong the Witch is Dead]]* 
* *[[We're Off to See the Wizard]]* 

## Referanser


## Eksterne lenker
* 
* 
* 
* Filmstudieark om ''Trollmannen fra Oz''